नई दिल्ली। आंधी तूफान के चलते भारी नुकसान हुआ है। दिल्ली, उत्तर प्रदेश, पश्चिम बंगाल, आंध्र प्रदेश समेत देशभर के कई इलाकों में धूल भरी आंधी और भारी बारिश के चलते लोगों की जान चली गई। आंधी-तूफान की वजह से उत्तर प्रदेश में जहां 9 लोगों की जान चली गई तो वहीं दिल्ली में एक महिला समेत 2 लोगों की मौत हो गई, जबकि 18 लोग बुरी तरह से घायल हो गए। वहीं धूल भरी आंधी के बाद बिजली गिरने से पश्चिम बंगाल में 4 बच्चों समेत 8 लोगों की मौत हो गई। जबकि आंध्र प्रदेश में आंधी-तूफान की वजह से 8 लोगों की मौत हो गई। आंध्र प्रदेश राज्य आपदा प्रबंधन प्राधिकरण ने बताया श्रीककुलम में 6 लोगों ने अपनी जान गंवाई, जबकि विजयनगरम में 1 और कडापा जिले में 1 व्यक्ति की मौत हो गई।